NETEJA DE LES PINTADES A LA PENYA DEL MORO | Patrimoni Cultural de Sant Just Desvern
← UN MATÍ DE BARRAQUES
EL CARNESTOLTES 2013 HA ESTAT UN ÈXIT! →
NETEJA DE LES PINTADES A LA PENYA DEL MORO
febrer 13, 2013 per Arxiu Municipal Deixa un comentari
Avui dimecres 13 de febrer han quedat enllestits els treballs de neteja de les marques (ratlles, creus..) de pintura rosa que va aparèixer fa uns mesos al corriol d’accés que puja fins al cim de la Penya del Moro. Personal de la Brigada Municipal han procedit de forma manual a fregar i retirar aquestes marques de les roques realitzades per persones desconegudes. En breu es reposaran altres desperfectes observats i que afecten a la senyalètica fixa que hi al cim del turó i que senyalitza la torre medieval i el poblat iber. A la Penya del Moro conflueixen els límits del terme municipal de Sant Just Desvern i Sant Feliu de Llobregat i tot l’espai forma part del Parc Natural de Collserola, motiu pel qual el Consorci del Parc de Collserola també coopera en el manteniment, neteja i senyalització d’aquest espai emblemàtic per Sant Just Desvern. Fem una crida des d’aquest espai per tal de que qualsevol persona que observi alguna anomalia o bretolada a l’indret ho faci saber a l’Ajuntament de Sant Just Desvern o faci arribar un correu a arxiumunicipal@santjust.cat.